Na temelju članka 47. Zakona o zaštiti pučanstva od zaraznih bolesti ('Narodne 
novine" broj 79/07, 113/08, 43/09, 130/17, 114/18 i 47/20) a u vezi s člankom 18. 
Zakona o izmjenama i dopunama Zakona o zaštiti pučanstva od zaraznih bolesti 
("Narodne novine" broj 47/20), članka 22.a Zakona o sustavu civilne zaštite (,Narodne 
novine“ broj 82/15, 118/18 i 31/20) te članka 9.a Zakona o ugostiteljskoj djelatnosti 
(,Narodne novine“ broj 85/15, 121/16, 99/18, 25/19, 98/19, 32/20 i 42/20) Stožer civilne 
zaštite Republike Hrvatske, 25. rujna 2020. godine, donosi 


ODLUKU 
o uvođenju nužnih epidemioloških mjera 
za područje Općine Đulovac 


|. 
Na prijedlog Stožera civilne zaštite Bjelovarsko-bilogorske županije uvode se nužne 
epidemiološke mjere za područje Općine Đulovac, u trajanju od 14 dana. 


li. 
Nužne epidemiološke mjere iz točke i. ove Odluke su: 

- < ograničavanje radnog vremena svih ugostiteljskih objekata na području Općine 
Đulovac do 21,00 sat 

- "na svim vjerskim okupljanjima, uključujući i mise, na području Općine Đulovac 
obvezno je pridržavanje svih epidemioloških mjera i nošenje zaštitnih maski za 
lice ili medicinskin maski te vođenje evidencije prisutnih s osnovnim podacima 
(ime, prezime i broj telefona prisutnih osoba) ako je prisutno više od 100 osoba. 


Evidencije iz stavka 1. podstavka 2. ove točke obvezno se čuvaju najmanje 14 dana 
te se u slučaju potrebe predaju županijskoj epidemiološkoj službi. 


III. 
Zadužuje se Stožer civilne zaštite Općine Đulovac za pojačani nadzor propisanih 
epidemioloških mjera. 

IV. 
Ova Odluka primjenjuje se od 26. rujna 2020. godine. 


V. 
Ova Odluka stupa na snagu danom donošenja i objavit će se u ,Narodnim novinama“. 


KLASA: 810-06/20-01/7 

URBROJ: 511-01-300-20-151 

Zagreb, 25. rujna 2020. : : 
NACELNIK STOZERA 


POTPREDSJEDNIK VLADE 
I MINISTAR UNUTARNJIH POSLOVA 


Dostaviti: 
1. Operativnom centru Civilne zaštite, 
na daljnju dostavu 
2. Pismohrani 





